cyanic-selkie/wikianc huggingface dataset:
टर्बियम
घटना के बारे में बतावल गइल बा
टर्बियम कई खनिज सभ में अन्य दुर्लभ पृथ्वी तत्व सभ के साथ पावल जाला, जिनहन में मोनाजाइट ((Ce,La,Th,Nd,Y)PO4 0.03% तक ले टर्बियम वाला), ज़ेनोटाइम (YPO4) आ यूक्सीनाइट ((Y,Ca,Er, 1000) सामिल बाड़ें। La,Ce,U,Th)(Nb,Ta,Ti)2O6 के साथ 1% या अधिक टर्बियम के साथ)। टर्बियम के पपड़ी के बहुतायत 1.2 मिलीग्राम/किलोग्राम के अनुमान लगावल गइल बा। अबहीं ले कवनो टर्बियम प्रधान खनिज नइखे मिलल।
वर्तमान में, टर्बियम के सभसे समृद्ध ब्यापारिक स्रोत दक्खिनी चीन के आयन-सोखना मिट्टी बाड़ी; वजन के हिसाब से लगभग दू तिहाई इट्रियम ऑक्साइड वाला सांद्रित पदार्थ सभ में लगभग 1% टेरबिया होला।
टर्बियम के थोड़-बहुत मात्रा बास्टनसाइट आ मोनाजाइट में होला; जब इनहन के बिलायक निकासी से प्रोसेस क के समरियम-यूरोपियम-गैडोलिनियम सांद्रण के रूप में कीमती भारी लैंथेनाइड सभ के बरामद कइल जाला तब ओह में टर्बियम के रिकवर कइल जाला। आयन-सोखना मिट्टी के सापेक्ष प्रोसेस कइल गइल बास्टनसाइट के बड़हन मात्रा के कारण दुनिया के टर्बियम के आपूर्ति के एगो महत्वपूर्ण हिस्सा बास्टनसाइट से मिले ला।
साल 2018 में जापान के मिनामिटोरी दीप के तट पर टर्बियम के भरपूर आपूर्ति के खोज भइल आ बतावल गइल आपूर्ति "420 साल ले वैश्विक मांग के पूरा करे खातिर पर्याप्त" रहल।
उत्पादन
कुचलल टर्बियम युक्त खनिज सभ के गरम गाढ़ सल्फ्यूरिक एसिड से उपचार कइल जाला आ दुर्लभ पृथ्वी सभ के पानी में घुलनशील सल्फेट सभ के निर्माण कइल जाला। अम्लीय छानल पदार्थ सभ के आंशिक रूप से कास्टिक सोडा से पीएच 3-4 तक बेअसर कइल जाला। थोरियम हाइड्रोक्साइड के रूप में घोल से बाहर अवक्षेपित हो जाला आ हटा दिहल जाला।
एकरे बाद घोल के अमोनियम ऑक्सालेट से उपचार कइल जाला ताकि दुर्लभ पृथ्वी सभ के इनहन के अघुलनशील ऑक्सालेट में बदल दिहल जाला। ऑक्सालेट सभ के गरम कइला से विघटन हो के ऑक्साइड हो जाला। ऑक्साइड सभ नाइट्रिक एसिड में घुल जालें जेह में मुख्य घटक सभ में से एक, सीरियम के बाहर रखल जाला, जेकर ऑक्साइड HNO3, में अघुलनशील होला। टर्बियम के अमोनियम नाइट्रेट के साथ डबल नमक के रूप में क्रिस्टलाइजेशन द्वारा अलग कइल जाला।
दुर्लभ पृथ्वी के नमक के घोल से टर्बियम नमक खातिर सभसे कुशल अलग करे के दिनचर्या आयन एक्सचेंज हवे। एह प्रक्रिया में दुर्लभ पृथ्वी के आयन सभ के राल में मौजूद हाइड्रोजन, अमोनियम भा क्यूप्रिक आयन सभ के साथ आदान-प्रदान क के उपयुक्त आयन-विनिमय राल पर सोर्ब कइल जाला। एकरे बाद दुर्लभ पृथ्वी के आयन सभ के चुनिंदा रूप से उपयुक्त कॉम्प्लेक्सिंग एजेंट सभ द्वारा धो के बाहर निकालल जाला।
जइसे कि अन्य दुर्लभ पृथ्वी सभ के साथ होला, कैल्शियम धातु से निर्जल क्लोराइड भा फ्लोराइड के कम क के टर्बियम धातु के निर्माण होला। कैल्शियम आ टैंटलम के अशुद्धि के वैक्यूम रिमेल्टिंग, आसवन, मिलावट के निर्माण भा जोन मेल्टिंग से हटावल जा सके ला।
आवेदन के बा
टर्बियम के इस्तेमाल कैल्शियम फ्लोराइड, कैल्शियम टंगस्टेट आ स्ट्रोंटियम मोलिब्डेट में डोपेंट के रूप में होला, ई सामग्री ठोस अवस्था के उपकरण सभ में इस्तेमाल होला आ ईंधन कोशिका सभ के क्रिस्टल स्टेबलाइजर के रूप में होला जे ZrO2 के साथ मिल के बढ़ल तापमान पर काम करे ला।
टर्बियम के इस्तेमाल मिश्र धातु में आ इलेक्ट्रॉनिक उपकरण सभ के निर्माण में भी होला। टेरफेनोल-डी के घटक के रूप में, टर्बियम के इस्तेमाल एक्ट्यूएटर में, नौसेना के सोनार सिस्टम में, सेंसर में, साउंडबग डिवाइस (एकर पहिला ब्यापारिक एप्लीकेशन) में, आ अउरी मैग्नेटोमैकेनिकल डिवाइस सभ में होला। टेरफेनोल-डी एगो टर्बियम मिश्र धातु हवे जे चुंबकीय क्षेत्र के मौजूदगी में बिस्तार भा सिकुड़ जाला। एकर मैग्नेटोस्ट्रिक्शन कवनो भी मिश्र धातु से अधिका होला। टर्बियम "हरे" फास्फोरस (जे एगो शानदार नींबू-पीला रंग के फ्लोरोसेंस करे लें) के द्विसंयोजक यूरोपियम नीला फास्फोरस आ त्रिसंयोजक यूरोपियम लाल फास्फोरस के साथ मिला के ट्राइक्रोमैटिक लाइटिंग टेक्नोलॉजी उपलब्ध करावल जाला जे अबतक ले दुनिया के टर्बियम के आपूर्ति के सभसे बड़ उपभोक्ता बा। ट्राइक्रोमैटिक लाइटिंग गरमागरम रोशनी के तुलना में कौनों दिहल गइल मात्रा में बिद्युत ऊर्जा खातिर बहुत ढेर रोशनी पैदा करे ले।
टर्बियम के इस्तेमाल एंडोस्पोरस के पता लगावे खातिर भी होला, काहें से कि ई फोटोलुमिनेसेंस के आधार पर डाइपिकोलिनिक एसिड के परख के काम करे ला।
साल 2023 में टर्बियम यौगिक सभ के इस्तेमाल से एक ठो लोहा (Fe) परमाणु वाला जाली बनावल गइल, जेकरा बाद सिंक्रोट्रॉन एक्स-रे बीम से जांच कइल गइल आ पहिली बेर उप-परमाणु स्तर पर एक ठो परमाणु के जांच कइल गइल।
एहतियात के जरूरत बा
टर्बियम के कवनो ज्ञात जैविक भूमिका नइखे।[6] बाकी लैंथेनाइड सभ नियर, टर्बियम यौगिक सभ के बिषाक्तता कम से मध्यम होला, हालाँकि इनहन के बिषाक्तता के बिस्तार से जांच नइखे भइल। चूहा सभ खातिर टर्बियम क्लोराइड के बिषाक्तता के आधार पर अनुमान लगावल गइल बा कि 500 ​​ग्राम भा एकरे से ढेर के सेवन मनुष्य खातिर जानलेवा हो सके ला (c.f. 100 किलोग्राम के इंसान खातिर 300 ग्राम आम टेबल सॉल्ट के घातक खुराक)। अघुलनशील लवण गैर-जहरीला होला।
बर्धमान जिला
बर्धमान जिला भारत के पच्छिम बंगाल राज्य में एगो जिला बाटे। एकर मुख्यालय बर्धमान शहर बाटे। एकर कुल रकबा 7024 वर्ग कि॰मी॰ बाटे।
जनसंख्या
साल 2011 के जनगणना के हिसाब से बर्धमान जिला के कुल जनसंख्या 7723663 बाटे आ जनसंख्या घनत्व 1100 बाटे।
यूसी ब्राउजर
यूसी ब्राउजर एगो वेब ब्राउजर हऽ जेवना के चीनी कंपनी यूसी वेब बनइले बा।
जतरा भगत
जतरा भगत (जनम 1888; निधन 1916) ब्रिटिश भारत में एगो आदिवासी नेता, स्वतंत्रता सेनानी आ सुधारक रहलें। ई ताना भगत आंदोलन के नेता रहलें। इनकर संबंद झारखंड के ओराँव जनजाति से रहल।
जात्रा भगत के जनम 1888 के सितंबर में चिंगारी नवटोली नाँव के जगह पर भइल रहे जे वर्तमान झारखंड के गुमला जिला में पड़े वाला जगह बाटे। इनके बाबूजी के नाँव कोदल ओराँव रहे आ महतारी लिबरी रहली।
बिहटा वायुसेना पड़ाव
बिहटा वायुसेना पड़ाव भारतीय वायू सेना के एगो कैम्प हऽ जेवन की बिहटा, बिहार मे बा।
कोलंबिया नदी
कोलंबिया नदी (अंग्रेजी: Columbia River) उत्तर अमेरिका महादीप के एक ठो प्रमुख नदी बाटे। ई कनाडा के ब्रिटिश कोलंबिया प्रांत आ अमेरिका के ओरेगन आ वाशिंगटन राज्यन से हो के बहे ले। ई नदी प्रशांत महासागर में गिरे ले आ उत्तर अमेरिका के उत्तर प्रशांत क्षेत्र के सभसे बड़हन नदी हवे।
अशोक चक्र
अशोक चक्र धरम चक्र के चिन्हा हऽ जेकरा मे २४ गो तिली होखेला। हेकर एह नाम अशोक के शिलालेख प मिलेला गूने पड़ल बा। आज काल अशोक चक्र सभ से बेसी भारत के झंडा प लउकेला।
इतिहास
अध्ययन सभ के हिसाब से, गौतम बुद्ध के बोध गया मे ज्ञान भेटाईल जेकरा बाद उहाँ के सरनाथ आईलें आ आपन चेला अस्वाजित, महनाम, कोंदान्ना, भाद्दिया आ वाप्पा के उपदेस दिहले आ धरमचक्र के अस्थापना कईलें। चउबिसगो मे ले बारहगो तिलि दुख के अवस्था आ अगिला बारह की दुख के निर्वाण के बराहगो अवस्था बतावेला। ऊ बारह गो अवस्था नीचे दिहल बा:
फूलदार पौधा
फूलदार पौधा (तकनीकी शब्द:Angiosperms या Magnoliophyta) पृथ्वी के जमीनी हिस्सा में पावल जाए वाला पौधन सब के सभसे ढेर बिबिधता वाला समूह हवे जेह में 416 परिवार, लगभग 13,164 जाति आ लगभग 2,95,383 प्रजाति सब के अबले पहिचान कइल जा चुकल बाटे। एकरे तकनीकी शब्द एंजियोस्पर्म के अरथ होला अइसन पौधा जेह में एक ठो खोल में बीया होखे, यानि कि फल वाला पौधा।
लाइन ऑफ एक्चुअल कंट्रोल
लाइन ऑफ एक्चुअल कंट्रोल जेकरा के संछेप में एलएसी (LAC) के नाँव से आ हिंदी में वास्तविक नियंत्रण रेखा के नाँव से जानल जाला, भारत आ चीन के बीचा में सीमा बिबाद के चलते बनल एगो मोटा-मोटी तरीका से परिभाषित लाइन हवे जेकरे एक ओर भारत के कंट्रोल वाला हिस्सा बा आ दुसरे ओर चीन के कंट्रोल वाला हिस्सा बाटे। ई कौनों स्पष्ट तरीका से परिभाषित लाइन ना हवे न एह देसन के बीचा के सीमा रेखा (बार्डर) हवे बलुक सीमा बिबाद पर फैसला हो जाए तक ले शांति-सदभाव कायम रखे खातिर बीछल लाइन हवे जेकरा एक से दुसरे ओर दुनों देस के सैनिक न जायँ।
शब्द आ ई कांसेप्ट पहिली बेर चीनी प्रीमियर झाऊ एनलाइ अपना एगो चिट्ठी में 1959 में कइलें जे ऊ भारतीय परधानमंत्री जवाहरलाल नेहरू के लिखले रहलें। बाद में चल के ई लाइन 1962 के भारत-चीन लड़ाई के बाद जहाँ जुद्ध रुकल ओह लाइन के रूप में परिभाषित भइल। एह तरीका से एकर दू गो रूप बन गइल 1959 के एलएसी आ 1962 के एलएसी। भारत एह कांसेप्ट आ लाइन के बहुत बाद में, 1993 में नरसिंहा राव के सरकार के समय माने शुरू कइलस, शांति बनावे खातिर।
एह लाइन के तीन हिस्सा में बाँट के देखल जाला। पूरुब सेक्शन, जे भारतीय राज्य अरुणाचल प्रदेश आ चीन के बीचा में बा; बीच के सेक्शन जे सिक्किम आ चीन के बीचा में बा; आ पच्छिमी सेक्शन जे भारत के लद्दाख आ चीन के अधिकार वाला अक्साई चिन के इलाका के बीचा में बाटे। भारत सरकार के ओर से कौनों अइसन नक्शा नइखे जारी कइल गइल जे पब्लिक खाती उपलब्ध होखे आ बतावे की भारत एह लाइन के कहाँ चिन्हित करे ला। भारत के जवन नक्शा सर्वे ऑफ़ इंडिया द्वारा छापल जाला ओह में मैक-मोहन लाइन के सीमा मान के अक्साई चिन के इलाका के लद्दाख के हिस्सा के रूप में देखावल जाला।
स्माइलिंग बुद्धा
पोखरण टेस्ट 1 भा पोखरण I या स्माइलिंग बुद्धा भारत द्वारा 18 मई 1974 के कइल गइल पहिला परमाणु परीक्षण रहल। ई टेस्ट, राजस्थान के पोखरण परमाणु परीक्षण रेंज में कइल गइल आ ई टेस्ट यूनाइटेड नेशंस के सुरक्षा परिषद में शामिल देसन के अलावा कौनों अन्य देस के पहिला परमाणु परीक्षण रहे।
मत्स्यपुराण
मत्स्यपुराण भरतीय धार्मिक परंपरा में एगो प्रमुख पुराण हवे। ए में महाप्रलय आ मनु की कहानी के बर्णन मिलेला।
कोलार जिला
कोलार जिला भारत के कर्नाटक राज्य में एगो जिला बाटे। एकर मुख्यालय कोलार शहर बाटे। एकर कुल रकबा 4012 वर्ग कि॰मी॰ बाटे।
जनसंख्या
साल 2011 के जनगणना के हिसाब से कोलार जिला के कुल जनसंख्या 1540231 बाटे आ जनसंख्या घनत्व 384 बाटे।
शिशापांगमा
शिशापांगमा, या गोसाईथान, बिस्व के 14 वीं सभसे ऊँच परबत चोटी बा जवन समुन्द्र तल से 8027 m के ऊँचाई वाली बाटे।
बीरभूम जिला
बीरभूम जिला भारत के पच्छिम बंगाल राज्य में एगो जिला बाटे। एकर मुख्यालय सूरी शहर बाटे। एकर कुल रकबा 4545 वर्ग कि॰मी॰ बाटे।
जनसंख्या
साल 2011 के जनगणना के हिसाब से बीरभूम जिला के कुल जनसंख्या 3502387 बाटे आ जनसंख्या घनत्व 771 बाटे।
चुनाव
चुनाव चाहे इलेक्शन (election), आमतौर पर लोकतंत्र के तरीका हवे जेह में जनता (लोग) अपना प्रतिनिधि के चुने ले। जनरल रूप में ई कौनों ग्रुप भा समूह में निर्णय लेवे के तरीका के रूप में देखल जाला काहें से कि ई हमेशा सरकार भा शासन करे वाला प्रतिनिधि चुने के कामे आवे अइसन बात ना बा बलुक शिक्षा संस्थान से ले के अउरी कई किसिम के संस्था वगैरह में भी चुनाव होखे लें।
मदरसा
मदरसा (बहुवचन: मदारिस) अरबी भाषा के शब्द हवे जेकर अरथ शिक्षा आ पढ़ाई लिखाई जे जगह होला। इहाँ धार्मिक शिक्षा (कौनों भी धरम के) दिहल जाय अइसन भी हो सके ला आ बिना कौनों धार्मिक जुड़ाव वाला शिक्षण संस्थान, इस्कूल कालेज भा इन्वार्सीटी के भी एह नाँव से बोलावल जा सके ला। पच्छिमी सभ्यता के लोग एह शब्द के खास अरथ लगावे ला कि जहाँ इस्लाम के शिक्षा दिहल जा रहल होखे हालाँकि, अइसन जगह पर इहे एकलौता पढाई के बिसय होखे अइसन ना बा। भारत नियर देसन में मदरसा में पढ़े वाला सगरी बिद्यार्थी मुसलमाने ना होलें आ इनहन में आधुनिक कैरिकुलम (पाठ्यक्रम) भी पढ़ावल जाला।
बरफ
सौर मंडल में पानी के ई जमल रूप बरफ सुरुज से एकदम नगीचे वाला ग्रह बुध प भी मिले ला आ सौर मंडल के सभसे दूर भा बाहरी ऊर्ट बदरी वाला इलाका में भी बरफ मिले ला। पृथ्वी पर बहुत सारा इलाका सभ में प्राकृतिक रूप से बरफ पावल जाले आ मनुष्य द्वारा कई काम खाती मशीनी तरीका से पानी के जमा के भी बरफ बनावल जाला। पृथ्वी प बरफ के सभसे बड़ भंडार ध्रुवीय इलाका सभ में मौजूद बरफटोपी (आइस कैप) बाड़ें आ ऊँच परबत सभ के ऊपरी हिस्सा में भी बहुत मात्रा में बरफ पावल जाले।
बरफ पृथ्वी के मौसम आ जलवायु के हिस्सा हवे आ पृथ्वी पर पानी के चक्र (हाइड्रोलॉजिकल साइकिल) के भी हिस्सा हवे। मौसम के घटना के रूप में आकास से गिरे वाला बरफ रुई के फुहा नियर भी हो सके ला जेकरा के बर्फबारी कहल जाला या फिर ठोस रूप में पाथर परे के समय गोल-गोल टुकड़ा के रूप में भी गिरे ला। एकरे अलावा पाला आ स्लीट वगैरह के रूप में भी आकासी पानी सीधे बरफ के रूप में पृथ्वी के सतह पर जमा हो सके ला।
बरफ के आदमी कई रूप में इस्तेमाल करे ला। प्राकृतिक बरफ वाला इलाका सभ में खेलकूद खाती भी एकर इस्तेमाल होला। कई रूप में, बरफ के इस्तेमाल ठंडा करे वाला पदार्थ के रूप में होला जेह में आम इस्तेमाल में आवे वाला शरबत भा शराब के पेग में आइस क्यूब, मने बरफ के टुकड़ा तक ले सामिल बा।
दूरबीन
दूरबीन (अंग्रेजी: टेलिस्कोप) एगो अइसन यंत्र होला जेवना से दूर क चीज देखल जा सकेला। मुख्य रूप से ई प्रकाश आधारित यंत्र होला जे देखलाई पड़े वाला इलेक्ट्रोमैग्नेटिक रेडिएशन (प्रकाश) के किरण के कुछ मोड़ के भा इकट्टा एक जगह केंद्रित क के बहुत लम्मा के चीज के भी साफ देखाई पड़े लायक स्थिति बना देला। प्रकाश आधारित दूरबीन सभ के ऑप्टिकल दूरबीन कहल जाला। इलेक्ट्रोमैग्नेटिक रेडिएशन के स्पेक्ट्रम के अन्य हिस्सा में भी काम करे वाला दूरबीन बाड़ें, जइसे कि रेडियो दूरबीन, एक्स-रे दूरबीन, गामा रे दूरबीन आ इन्फ्रारेड दूरबीन।
आमतौर पर दूरबीन के इस्तेमाल आकासी पिंड सभ के बेध करे आ उनहन के अध्ययन करे खातिर होला आ ई बेधशाला सभ के मुख्य औजार होला। एकरे अलावा छोट दूरबीन सभ के जमीनी उपयोग भी होला। स्नाइपर राइफल से ले के चिरई निहारे वाला दूरबीन ले भा जहाजी परिवहन में दूरबीन के इस्तेमाल अइसने कुछ उपयोग बाड़ें।
पहिला दूरबीन, सत्रहवीं सदी में, नीदरलैंड में शीसा के लेंस सभ के इस्तेमाल से बनावल गइल रहल। एकरे कुछ समय बाद रिफ्रेक्टिंग टेलिस्कोप के आबिस्कार भी भ गइल।
वैदिक काल
वैदिक काल (1500 ईसा पूर्ब – 500 ईसा पूर्ब) भारत आ भारतीय उपमहादीप की इतिहास के ऊ काल हवे जेवना समय वेद के रचना भइल मानल जाला। एकरे पहिले के काल सिंधु घाटी सभ्यता के हवे आ एकरे बाद गंगा मैदान में दुसरा शहरी बिस्तार के काल हवे। एह काल के नाँव वेद ग्रंथ सभ के नाँव पर रखल गइल हवे जे एह दौर के बारे में उपलब्ध परमान बाने। वेद सभ के रचना एह काल में भइल आ ई जबानी इयाद कऽ के पीढ़ी-दर-पीढ़ी आगे पास भइलें। एही से इनहन के श्रुति ग्रंथ कहल जाला।
वैदिक सभ्यता के संबंध आर्य लोग से बतावल जाला। हालाँकि, आर्य शब्द कौनों प्रजाति (रेस) के खाती ना इस्तेमाल भइल हवे बलुक ई भाषा के वर्गीकरण हवे। अलग-अलग बिद्वान लोग आर्यभाषा बोले वाला, मने कि आर्य लोग, के मूल अस्थान भारत से बहरें माने ला हालाँकि, ई बहरहूँ कहाँ रहल एह बारे में कौनों एकमत ना बा। मानल जाला कि भारत (भारतीय उपमहादीप) में आर्य लोग के आगमन भा आक्रमण करीबन 1500 ईसा पूर्ब के समय में भइल रहे। एही जा से वैदिक काल के सुरुआत मानल जाला। एकरे बाद एह काल के दू हिस्सा में बाँटल जाला।
कुछ लोग सुरुआती आ बाद के वैदिक काल में ई बिभाजन करे ला आ इनहन के बीचा के सीमा 1200 ईसापूर्ब बतावे ला। कुछ लोग ई बात कहे ला कि ऋग्वेद, जे चारों वेद सभ में सभसे पुरान ग्रंथ हवे, एह में लोहा के कवनो जिकिर ना मिले ला। एह आधार पर लोहा वाल जुग से पहिले के कालखंड के ऋग्वेदिक काल के नाँव दिहल जाला आ एकर समय 1500 से 1000 ईसा पूर्ब माने ला काहें से कि भारत में लोहा के इस्तेमाल के पहिला सबूत, वर्तमान में एटा जिला के अतरंजीखेड़ा नाँव के जगह से, 1000 ईपू के आसपास के समय के मिले ला। 600 से 500 ईसा पूर्ब के समय में भारत में दूसरी नगरीय क्रांति भइल आ एही समय ले वैदिक काल के सभसे बाद वाली सीमा निर्धारित कइल जाला, जबकि वैदिक काल के गाँव वाली सभ्यता बतावल जाला। शहर (महाजनपद काल) के उदय आ श्रमण आंदोलन में तेजी जे वेद के महत्त्व के चुनौती दिहल एह काल के अंतिम अवस्था मानल जाला।
उत्तर मैसीडोनिया
उत्तर मेसीडोनिया (North Macedonia, नॉर्थ मैसिडोनिया; फरवरी 2019 से पहिले मैसिडोनिया) चाहे ऑफिशियल नाँव मैसिडोनिया रिपब्लिक, दक्खिन-पूर्ब यूरोप क एगो देस हवे। एकर राजधानी स्कोप्ये हवे। ई यूनान (ग्रीस) के उत्तर में एगो जमीन से घेराइल (लैंड लॉक्ड) देस बा। एकरे उत्तर-पच्छिम में कोसोवो, उत्तर में सर्बिया, पूरुब में बुल्गारिया, दक्खिन में ग्रीस आ पच्छिम में अल्बानिया देस बाड़ें।
एकरा के 1991 में आजादी मिलल आ ई यूगोस्लाविया से अलग हो के बनल देस हवे।
चौसा आम
चौसा भा चौंसा (چونسا) आम के एक ठो किसिम हवे। चौसा के मूल पैदावार के इलाका वर्तमान पाकिस्तान के मीरपुर ख़ास, सिंध, मुल्तान, साहीवाल, आ पच्छिमी पंजाब हवे। आम के ई किसिम शेर शाह सूरी द्वारा पूरा भारतीय उपमहादीप में पापुलर बनावल गइल रहे। हुमाँयू के चौसा के लड़ाई में हरावे के बाद शेर शाह एह अपना पसंदीदा आम के नाँव चौसा रखलें। पुराना समय में उत्तर प्रदेश के गाजीपुर के इलाकन में एकरे बहुतायत के चलते एकरा के गाजीपुरिया आम भी कहल जाला।
पाक जाए के बाद चौसा आम के रंग सोनहरा पीयर होला। एकर आपन ख़ास किसिम के सुगंध होले आ मधुर मीठ सवाद होला। एकर ख़ास मिठास आ सुगंध के चलते ई आम देस बिदेस में बहुत पसंद कइल जाला आ एकरा के "आम सभ के राजा" भी कहल जाला। सब तरह से देखल जाय त ई आम अपना मिठास, सुगंध, सवाद आ पर्याप्त गुद्दा आ हाई पोषक तत्व सभ के कारण सभसे बेहतरीन आम मानल जाला।
पकिस्तान में चौसा के पाके के सीजन जून के सुरुआत से ले के अगस्त के बीच तक ले हवे। बिदेसन में भारी मांग के कारण ई अरब देस, यूरोप आ अमेरिका खातिर खूब निर्यात कइल जाला। चौसा के भी तीन गो वेरायटी बतावल जाले: मधु (शहद) चौसा, मीठा चौसा, आ सफ़ेद चौसा। एह में सफ़ेद चौसा के सभसे ढेर निर्यात होला काहें से कि तूरे के बाद देर तक ले रखल जा सके ला।
भारत से दसहरी आ लंगड़ा के साथे चौसा आम के निर्यात चीन देस के भी होखे शुरू हो गइल बाटे।
भौजी
भौजी अथवा भाभी भैया के मौगी के कहल जायेला।
कोप्पल जिला
कोप्पल जिला भारत के कर्नाटक राज्य में एगो जिला बाटे। एकर मुख्यालय कोप्पल शहर बाटे। एकर कुल रकबा 5565 वर्ग कि॰मी॰ बाटे।
जनसंख्या
साल 2011 के जनगणना के हिसाब से कोप्पल जिला के कुल जनसंख्या 1391292 बाटे आ जनसंख्या घनत्व 250 बाटे।
जेहाद
जिहाद भा जेहाद अरबी भाषा के शब्द हवे जेकर शाब्दिक अरथ होला कौनों श्रेष्ठ काम खातिर जूझ परल भा संघर्ष कइल। इस्लामी परंपरा में एह अरथ के बिस्तार कई रंग में भइल बा, अपना अंदर के बुराई के खिलाफ संघर्ष, इस्लाम में बिस्वास न करे वाला लोग के धरम परिवर्तन खातिर जोर दिहल, समाज में नैतिक बेहतरी खातिर जूझल, हालाँकि, सभसे कॉमन चलन में एकर अरथ जुद्ध के साथे जुड़ल बा। परंपरावादी इस्लामी कानून में, इस्लाम में बिस्वास न रखे वाला लोग के खिलाफ हथियारबंद लड़ाई आ संघर्ष के अरथ में एह शब्द के इस्तेमाल भइल बा, जबकि आधुनिक इस्लामी बिद्वान लोग जिहाद के, बचाव में कइल जाए वाला (डिफेंसिव) संघर्ष के रूप में देखे ला। सूफी परंपरा में अपना के नैतिक रूप से बेहतर बनावे खातिर कइल कोसिस के बड़ा जेहाद के रूप में मानल गइल बा। फिलहाल, वर्तमान में ई शब्द खास चर्चा के बिसय आतंकवादी समूहन द्वारा इस्तमाल के कारन बा।
धरम चक्र
धरम चक्र भारत के धरम सभ, जइसे की हिंदू, बुद्ध आ जैन के अष्ठमंगल मे ले एगो बा। इ बुद्ध धरम के उपदेस सभ के प्रतिक हऽ। इ चारि गो आर्य सत्य आ आर्य अष्टांगिक मार्ग ओ के देखावेला।
शब्द के उत्पत्ती
संस्कृत संज्ञा धर्म होकर "धर" धातु से बनल बा जेकर माने "धरल" होखेला जेकर बाद के जाके माने "धइल" चाहे "काउनो चीज के धइल चाहे अस्थापाना कइल हो जाला" एक तरह से हेकरा "नियम" कहल जा सकेला।
चिन्हा
धरम चक्र मे आठ भा चउबीसगो तीली होखेला। जेकर यूनिकोड चिन्ह हई 👉☸️👈 हऽ (U+2638: धरम चक्र)।
हिंदू धरम मे
हिंदू धरम के पुरान के हिसाब से गायत्री मंतर के पूरा शक्ति खाली चउबिसगो ऋषि चाहे साधु के हाथ मे बड़ुए। गायत्री मंतर के चाइबिसगो शब्द ऊ चउबिस गो ऋषि के देखावेला।ओह 24गो मे ले महर्षि विश्वामित्र पहिलका अउर याज्ञवल्क्य अंतिम ऋषि हवें।
बुद्ध कहले बाड़न की चउबिएगो तीलि बुद्ध धरम के माने वला के 24गो लूर ह।
• 3
चिन्हा के मकसद हेकर महत्वपूर्ण हिस्सा हऽ आ ऊ मक्सद हऽ: सत्यमेव जयते(भोजपुरी: सांच जितेला)। हेकरा मुण्डकोपनिषद से लिहल गइल बा।
रोकथाम गिरफ्तारी
रोकथाम गिरफ्तारी भा रोकथाम नजरबंदी (अंग्रेजी: Preventive detention, हिंदी: निवारक निरोध) अइसन कानूनी तरीका हवे जेकरे तहत केहू ब्यक्ति के दंड देवे खाती ना बलुक अपराध होखे से रोके खाती पहिलहीं गिरफ्तार क लिहल जाला। आमतौर पर अइसन लोग जिन्हन लोग के अपराध के इतिहास होखे, अपराध करे से रोके खाती गिरफ्तार कइल जा सके ला, हालाँकि राज्य अइसन कानून भी बना सके ला जेकरे तहत अइसन ब्यक्ति के भी गिरफ्तार कइल जा सके जेकर कवनो अपराधिक इतिहास न होखे।
एह से मिलत-जुलत चीज संदेह पर गिरफ्तारी भा रिमांड पर लिहल होला। दिमागी हालत खराब होखे पर, पागलपन से बाकी लोग के बचावे खाती भी केहू के गिरफ्तार कइल जा सके ला।
भारत में निवारक निरोध
भारत में निवारक निरोध, यानी रोकथामी गिरफ्तारी, अधिकतम छह महीना खाती कइल जा सके ला। तीन महीना के बाद गिरफ्तारी के समीक्षा के प्राबिधान भी होला।
इंदिरा गाँधी द्वारा लगावल गइल इमरजेंसी के दौरान अइसन क़ानून मेंटेनेंस ऑफ सिक्योरिटी एक्ट जेकरा के मीसा के नाँव से परसिद्धी मिलल, साल 1971 में ले आइल गइल रहे।
मैकेंजी नदी
मैकेंजी नदी (Mackenzie River) उत्तर अमेरिका महादीप के एक ठो प्रमुख नदी बाटे।
भाई
एके दम्पति के दुगो लैका बा त बड़ लैकवा छोटका के भाई कहि आ छोटका लैकवा बड़का के भैया अथव "बड़का भाई" कही।
बहिन
यदि एगो दम्पति के दुगो लैकी बाड़ी सन त बड़की लैकीया छोटकी के बहिन कही।
मौसम आ जलवायु
मौसम आ जलवायु (Weather and climate) के बीच में अक्सर लोग भरम में रहे ला आ इन्हन के इस्तेमाल एक दूसरे खातिर करे ला। मौसम कौनों अस्थान पर वायुमंडल के तत्काल के दशा के कहल जाला (एगो छोट समय अवधि के दौरान ताप, बरखा वगैरह के स्थिति), जबकि जलवायु, कौनों जगह के मौसम के लंबा समय के दौरान रहल पैटर्न के कहल जाला। जलवायु बतावे खातिर मौसम के जानकारी के कम से कम अतना समय के रिकार्ड होखे के चाहीं कि आँकड़ा सभ से सार्थक औसत निकालल जा सके।
मौसम के अध्ययन करे वाला बिज्ञान के मौसम बिज्ञान कहल जाला आ जलवायु के अध्ययन जलवायु बिज्ञान करे ला।
एह दुन्नों के अलावा एगो अउरी चीज होला सीजन या ऋतु जवन साल के एगो बिसेस हिस्सा में बिसेस प्रकार के मौसम रहले के कहल जाला। कारन ई कि साल भर के दौरान मौसम में होखे वाला बदलाव एक चक्र पूरा करे ला। एही से साल के कुछ महीना में एक तरह के मौसम होला आ दुसरा हिस्सा में दूसर। एही सालाना चक्र के हिस्सा सभ के सीजन कहल जाला - उदाहरण खातिर गर्मी, जाड़ा आ बरसात के सीजन या ऋतु।
मौसम के तत्व
मौसम कौनों जगह पर, कौनों समय बिंदु पर या बहुत छोट समय सीमा के दौरान वायुमंडल के दसा हवे। एह में वायुमंडल के जवन दसा सभ के महसूस कइल जाला उनहन के मौसम के तत्व कहल जाला। एही तत्व सभ के आपसी मेल से मौसम बने ला आ इनहन के घटबढ़ से मौसम बदले ला। मौसम के कवन-कवन तत्व प्रमुख होलें ई अलग-अलग जगह कुछ अलग रूप में लिखल मिल सकेला , इहाँ सभके समेकित बिबरन नीचे दिहल जात बा:
जलवायु के परभावित करे वाला कारक
कवनो जगह के जलवायु (यानि मौसम के पैटर्न) कइसन होखी ई कई चीज पर निर्भर बा।
मुंडकोपनिषद
मुंडकोपनिषद (मुण्डकोपनिषद) संस्कृत भाषा मे लिखल एगो वैदिक ग्रंथ बा। ई एगो मुख्य उपनिषद हऽ अउर 108गो मे ले पंचवा प आवेला।
मैक्रो इकोनॉमिक्स
मैक्रो इकोनॉमिक्स अर्थशास्त्र के शाखा हवे जेह में पूरा अर्थब्यवस्था के एगो सिस्टम भा एक सिंगल इकाई मान के एकर अध्ययन आ बिस्लेषण कइल जाला; एकरे अध्ययन के प्रमुख बिसय में राष्ट्रीय आय, बचत आ निवेश, मुद्रास्फीति, बेरोजगारी, भुगतान शेष नियर आर्थिक समग्र (एग्रीगेट) सभ होलें। कौनों भी अर्थब्यवस्था भा आर्थिक सिस्टम कई गो छोट ईकाई सभ के समूह होला जे ओह सिस्टम के संघटक के रूप में होखे लें। एह अलग-अलग छोट इकाई सभ के बेह्वार के अध्ययन माइक्रोइकोनॉमिक्स में कइल जाला जबकि इनाहन के समग्र (एकट्ठा) पैरामीटर सभ के बिस्लेषण मैक्रोइकोनॉमिक्स में कइल जाला।
समुंद्र बिज्ञान के रूपरेखा
ई लेख समुंद्र बिज्ञान के रूपरेखा खातिर बा। एहिजा समुंद्र बिज्ञान से संबंधित बिबिध लेख सभ के कड़ी आ संछेप में बिबरन आ वर्गीकरण दिहल गइल बाटे।
समुंद्र बिज्ञान (Oceanography) पृथ्वी बिज्ञान सभ के हिस्सा हवे आ भूगोल से के उपशाखा भी मानल जाला। एह बिसय में समुंद्र (महासागर आ सागर) सभ के बिबिध चीज के अध्ययन होला। समुंद्र के तली के ऊँचाई-निचाई, थलरूप, टेक्टॉनिक गति; समुंदरी पानी के खारापन, घनत्व, तापमान; पानी के सर्कुलेशन जेह में तरंग से ले के ज्वारभाटा आ समुंद्री धारा सामिल बा; समुंद्री निक्षेप (डिपाजिट); समुंद्री संसाधन वगैरह के अध्ययन शामिल बा।
एकरे शाखा सभ में भौतिक समुंद्र बिज्ञान, रासायनिक समुंद्र बिज्ञान वगैरह मुख्य बा।
रबी अल-अउआल
रबी अल-अउआल मुसलमानी पंचांग के तीसरका माह हटे। एह माह मे मिया लोग मिलाद(मोहम्मद साहेब के जनमदिन) मानावेलन।
ययाति
ययाति भारतीय पुराणन में बर्णित कथा सभ में इक्ष्वाकु बंस के एगो राजा हवें। इनके कथा प्रसिद्ध महाकाब्य महाभारतो में मिले ला। ययाति राजा नहुष आ अशोकसुंदरी के छह गो बेटा लोग में से दुसरा नमर पर रहलें आ बड़ भाई याति के राजकाज में रूचि न होखे के कारन इनके राज मिलल। इनकर बियाह असुर लोग के गुरु शुक्राचार्य के बेटी देवयानी से भइल। देवयानी के सखी शर्मिष्ठा के साथे संबंध हो जाए के कारन नराज हो के शुक्राचार्य इनके बृद्ध हो जाए के सराप दे दिहलें, हालाँकि बाद में ई कहलें कि अगर तोहार लरिका आपन जवानी दे के बूढ़ होखे खाती तइयार होखे तब तोहके बदले में तोहार जवानी वापिस मिली। एह तरीका से ययाति काफी समय ले भोगबिलास कइलें बाकी उनके इच्छा तिरपित ना भइल, अंत में ऊ बैराग धारण क लिहलें।
यदु, तुवर्षु, अनु, द्रुह्य आ पुरु इनके लइका बतावल गइल बा आ अंतिम बेटा पुरु आपन यौवन के त्याग कइले रहलें। इहे पुरु महाभारत के पांडव लोगन के पुरखा रहलें। ई कथा महाभारत में आ भागवत पुराण में मिले ला। एही कथा आ राजा ययाति के नाँव पर, बुढ़ापा में बहुत जोर के कामना के ययाति ग्रंथि (ग्रंथि माने मन के जटिलता, अस्वाभाविकता) कहल जाला।
मांड्या जिला
जनसंख्या
साल 2011 के जनगणना के हिसाब से मांड्या जिला के कुल जनसंख्या 1808680 बाटे आ जनसंख्या घनत्व 365 बाटे।
कसीनी-हायगंज
कसीनी-हायगंज एक ठो मानवरहित अंतरिक्ष यान बा जे नासा द्वारा शनि ग्रह पर भेजल गइल बा। ई शनि ग्रह खातिर भेजल जाए वाला चउथा यान हवे आ एकरे परिकरमा कक्षा में घुसे वाला पहिला यान हऽ।
ओबोर
वन बेल्ट, वन रोड या ओबोर (OBOR) चीन सरकार के एक ठो प्रयास बाटे जेह में ब्यापक स्तर पर चीन आ बाकी यूरेशियाई देसन के बीच संपर्क (कनेक्टिविटी) बढ़ावे खातिर काम होखी। एकरा के नया रेशम रोड भी कहल जा रहल बा।
एह प्रोजेक्ट के एक हिस्सा चीन आ यूरेशिया के बीच सड़क आ रेल कनेक्टिविटी बनावल बा आ एकरे साथ दुसरे ओर एही प्रोजेक्ट में चीन के समुंदरी रस्ता के जरिये दक्खिन-पुरुब एशिया, दक्खिन एशिया आ अफिरका के पूरबी किनारा पर मौजूद बंदरगाहों सभ से जोड़ल भी बा। अगर चीन एह कोसिस में सफल हो जात बा, एह प्रोजेक्ट के तहत स्थापित होखे वाला कनेक्टिविटी के अंदर दुनिया के 65 प्रतिशत आबादी, एक-तिहाई बैस्विक सकल घरेलू उत्पाद आ बिस्व अर्थव्यवस्था के सगरी वस्तु आ सेवा सभ के एक-चउथाई हिस्सा जाई।
भारत आ भूटान एह परियोजना से अपना के बिलग रखलें बाने। 14-15 मई 2017 के चीन सिल्क रूट सम्मलेन आयोजित कइलस जेह में 100 से ढेर देसन के प्रतिनिधि लोग सामिल भइल। हालाँकि कुछ लोग के एह प्रोजेक्ट आ वर्तमान सम्मेलन के सफलता में संदेह भी बा आ एकरा के चीन के सत्ता के लालसा भी बतावल जा रहल बाटे।
हस्तिनापुर
हस्तिनापुर महाभारत काल में एगो शहर आ कौरव आ पांडव लोगन के राजधानी रहे। एकर वरत्मान स्थान दिल्ली की लगे मेरठ जिला में बा।
शेर शाह सूरी के मकबरा
श्री शेर शाह सूरी के मकबरा सासाराम, बिहार में स्थापित बा। ई मकबरा के निर्माण श्री शेर शाह सूरी के चिरस्मरण ला बनावल गइल बा,जे बिहार के एगो पठान रहले। उ उत्तर भारत मे मुगल साम्राज्य के पराजित कर के सूरी साम्राज्य के स्थापना कइले रहले। उनकर मृत्यु  रबी अल-अउआल के दसवा दिन ९५२ चाहे १३ मई १५४५ के कालिंजर के किला मे एगो बारुध विस्फोट मे भइल रहे।
स्थापत्य शैली
मकबरा ईन्डो-इस्लामीक शैली मे निर्मित बा। एकर संरचना मीर मोहम्मद अलीवाल खान कइले बारे। एकर निर्माण काल १५४० से १५४५ के बीच भइल रहे। एकर निर्माण एगो चौकोर मानव निर्मित पोखरा के मध्य मे बलुआ पत्थर से भइल बा। ई १२२ फुट ऊँच बा। एह के भारत के दुसीरका ताजमहल के रुप में चिन्हल जाला। मकबरा पोखरा के बीच एगो विशाल पीठिका पर बनावल बा। पीठिका के चारो कोण पर खूब सुन्नर गुम्बददार किओस्क खाड़ा बा। पीठिका के कोर के गोड़वरिया( सीढी़) के ढाचा देवल बा।, जे विशाल पत्थर द्वारा भूञा से जुरल बा। मुख्य मकबरा अष्टकोण परियोजना पर बनावल बा, जेकर टोच पर २२ मिटर विस्तार वाला भव्य गुम्बज स्थापित बा। मकहरा तीन ताला बा। एकरा अगल-बगल सुशोभित गुम्बजवाला किओस्क बा, जे एक समये रङीन टाईल्स वर्क(लादिकाज) से शोभत रहे।
ई मकबरा के शेर शाह के जीनगी मे आ उनकर पुत ईस्लाम शाह के शासन काल में बनावल गइल। अन्तिम शिलालेख सूरी के मूअला के तिन महिना बाद पूर्ण भइल रहे।
बरसात
बरसात के सीजन भा मानसून सीजन साल के अइसन हिस्सा होला जवना में बरखा होले। अइसन ऋतु उष्णकटिबंधी आ उपउष्णकटिबंधी इलाका सभ के खास बिसेसता हवे, जहाँ साल भर के कुल बरखा के ज्यादातर हिस्सा साल के कुछ महीना में हो जाले। भारत, नेपाल, बांग्लादेस नियर देसन में बरसात के सीजन जून, जुलाई आ अगस्त होला। एकरे बिपरीत कुछ किसिम के सवाना आ भूमध्यसागरीय इलाका सभ में जाड़ा के ऋतु में बरखा होला। धियान देवे के बात इहो बा कि धरती पर कुछे इलाका अइसन बाने जहाँ साल के कवनों हिस्सा के साफ़-साफ बरखा के सीजन के रूप में चिन्हित कइल जा सके ला, बाकी इलाका सभ में बरखा के मात्रा पूरा साल भर एकही नियर होले।
कोपेन के जलवायु बर्गीकरण में उष्णकटिबंधी इलाका सभ में अइसन महीना जेह में 60 मिलिमीटर से ढेर बरखा होखे, बरसात के सीजन भा नम सीजन कहल गइल बा।
इमरजेंसी (भारत)
भारत में, इमरजेंसी 21 महीना के समय (1975 से 1978 के बीच) के दौर रहल जब तत्कालीन परधानमंत्री इंदिरा गाँधी देस में अंदरूनी उथल-पुथल के स्थिति से बचाव के नाँव पर इमरजेंसी लागू कइले रहली। आधिकारी तौर पर, राष्ट्रपति फखरुद्दीन अली द्वारा घोषित कइल गइल ई इमरजेंसी संबिधान के अनुच्छेद 352(1) के तहत लगावल गइल रहल आ 25 जून 1975 से 21 मार्च 1977 ले लागू रहल।
इमरजेंसी लगावे के आदेस, इलाहाबाद हाईकोर्ट के ओह कानूनी जजमेंट के ठीक बाद भइल जेह में इंदिरा गांधी के, चुनाव में गलत तरीका के इस्तेमाल के दोसी करार दिहल गइल आ उनके चुनाव रद्द क दिहल गइल, एकरे कारण उनके परधानमंत्री बनल रहे पर खतरा आ परल।
इमरजेंसी के दौरान, बिरोधी पार्टी के नेता लोग के जेल भेजल गइल आ प्रेस आ मीडिया पर कई तरह के सेंसर लगावल गइल। इमरजेंसी के दौर के आजाद भारत के इतिहास के सभसे बिबादित दौर मानल जाला। यही समय, जबरियन नसबंदी करावे के अभियान चलावल गइल जेकर करता-धर्ता संजय गाँधी रहलें। इमरजेंसी के दौर के बाद में भइल समीक्षा में अइसन परमान भी मिलल बतावल जाला कि इंदिरा गाँधी कुछ समय खाती इमरजेंसी लगावे के योजना में रहली, हालाँकि एकर अवधि बढ़त चल गइल। इमरजेंसी के दौर के आलोचना, साहित्य आ मीडिया में बहुत भइल बा।
अलफांसो (आम)
अलफांसो या मराठी में हापुस भारतीय आम के एक ठो किसिम हवे। आम के ई किसिम मूल रूप से महाराष्ट्र के पच्छिमी इलाका के हवे आ अपना ख़ास रूप-रंग, सवाद आ सुगंध खातिर परसिद्ध बाटे।
एकर ई नाँव, पुर्तगाली जनरल अफोंसो दि अल्बकुर्क के नाँव पर रखल गइल हवे जे भारत में पुर्तगाली उपनिवेश स्थापित करे में आपन योगदान दिहलें। पुर्तगाली लोग कलमी आम पैदा करे खातिर आम के फेड़ में कलम बान्हे के तरीका बतावल लोग आ ओह जमाना में ई हापुस आम कोंकण तट पर महाराष्ट्र, गोवा, आ गुजरात के इलाका आ कुछ अन्य दक्खिन भारतीय राज्य सभ में उपजावल जाय।
अलफांसो आम कुछ ख़ास खर्चीला किसिम हवे आ अबो ई कोंकण तट के इलाका में सिंधुदुर्ग, रत्नागिरि आ रायगड जिला में उगावल जाला। एक ठो आम के वजन लगभग 150ग्राम से 300ग्राम के होला।
हिजरी कलेंडर
हिजरी कलेंडर चाहे मुसलमानी पंचांग मीयाँ लोग के एगो चंद्रमा आधारित कैलेंडर ह जेह में बारह गो माह आ 354 चाहे 355 गो दिन होखे ला।
चंद्रमा
चंद्रमा (प्रतीक: ; Moon) एगो आकासी पिंड हवे जे पृथ्वी के चक्कर लगावे ला आ एकर परमानेंट आ प्राकृतिक उपग्रह हवे। हमनी के सौर मंडल में ई साइज के हिसाब से पाँचवाँ सभसे बड़हन प्राकृतिक उपग्रह हवे; अपना मूल ग्रह (प्राइमरी, मने उपग्रह जवना पिंड के चक्कर लगावत होखे) के साइज के अनुपात में देखल जाय तब ई सभसे बड़ उपग्रह हवे आ बृहस्पति के उपग्रह आयो के बाद दुसरा नंबर के सभसे अधिका घनत्व वाला उपग्रह हवे।
धोलावीरा
धोलावीरा भारत के पछिम मे बसल गुजरात राज्य के कच्छ जिला मे भचाऊ नगर मे एगो पुरतत्व स्थल बाटे।एहिजा प्राचीन सिंधु घाटी सभ्यता के आवसेश मिलेलऽ सन।
रेडियम
एह एक तत्त्व बा।
हिंदी भाषा
हिंदी भाषा (शाब्दिक अरथ: हिंद के भाषा) मुख्य रूप से भारत के हिंदी प्रदेश में, आ अन्य भाषा के रूप में पूरा भारत आ भारत से बाहर रहे वाला भारतीय लोग द्वारा बोलल जाए वाली एक ठो भाषा हवे। भाषा विज्ञान के अनुसार ई इंडो-आर्य समूह के भाषा हवे। खड़ी बोली के मानकीकरण से हिंदी आ उर्दू दुनों भाषा सभ के उत्पत्ति मानल जाले, हिंदी भाषा जहाँ संस्कृत से आपन ज्यादातर शब्द लिहले बा ओहिजे उर्दू में ज्यादातर शब्द फ़ारसी आ अरबी मूल के मिलेला। हिंदी-उर्दू के मिलल-जुलल रूप, जवन काफी संख्या में आम जन के आ सिनेमा जगत भाषा बाटे ओकरा के हिंदुस्तानी भी कहल जाला।
मानक हिंदी, हिंदी के अइसन रूप हवे जेह में संस्कृत के परभाव ज्यादा बा आ जवन तकनीकी शब्दावली, सरकारी कामकाज आ साहित्य के भाषा बाटे। ई भारत के राजभाषा (राष्ट्रभाषा नाहीं ) भी हवे हालाँकि बहुत जगह सरकारी कामकाज अंग्रेजी में भी होला। मानक हिंदी के अलावा हिंदी बोली सभ के समूह बा जिनहन में से कई गो वास्तव में अलग भाषा हईं लेकिन आम शब्दावली में इनहन के हिंदी के बोली या हिंदी भाषा सब के अंतर्गत रखल जाला। हिंदी पर क्षेत्रीय भाषा के परभाव से लहजा वगैरह में अंतर के कारण बिहारी हिंदी या भोजपुरी-हिंदी वगैरह के अनौपचारिक वर्गीकरण भी मिले ला।
हिंदी भाषा के देवनागरी लिपि मे लिखल जाला, हालाँकि अंग्रेजी के बढ़त परभाव के कारण कुछ लोग एकरा के रोमन लिपि में भी लिखे ला, खासतौर पर इंटरनेट आ चैटिंग वगैरह में। हिंदी आ इंग्लिश के मिला-जुला रूप के हिंग्लिश के नाँव भी दिहल गइल बा।
भारत में 25.8 करोड़ लोग पहिली भाषा के रूप में आ 12 करोड़ लोग दूसर भाषा के रूप में हिंदी बोले वाला बतावल जाला। 2001 में भारत के जनगणना के आँकड़ा अनुसार भारत में कुल 42 करोड़ से ढेर लोग के मातृभाषा हिंदी हवे (हालाँकि एह आंकड़ा में भोजपुरी नियर भाषा बोले वाला लोग सब के भी सामिल कइल गइल बा) आ एकरे बाद लगभग 12 करोड़ लोग के दूसरी भाषा हवे।
हिंदी के साहित्य में आमतौर पर मध्य क्षेत्र के बोली सब में भइल 11वीं सदी के आसपास तक ले के रचना सभ से ले के आधुनिक काल तक के हिंदी में भइल रचना सभ के गिनल जाला।
नाम क उत्पत्ति
हिंदी शब्द क संबंध संस्कृत शब्द 'सिंधु' से मानल जाला। 'सिंधु' सिंधु नदी के कहल जाला आ ओही आधार प ओकरे आस-पास के जगह के सिंधु कहै जाए लगल। इहै सिंधु शब्द ईरानी में जायके 'हिंदू', हिंदी आऊर 'हिंद' हो गयल। बाद में ईरानी धीरे-धीरे भारत के अधिकतर हिस्सा से परचित होत गइलें आ एह शब्द के अर्थ में बिस्तार होत गयल। बाद में हिंद शब्द पूरे भारत बदे प्रचलित हो गयल। एम्मे ईरानी के इक प्रत्यय क प्रयोग कइले के कारण 'हिन्दिक' (हिन्द + ईक) बनल जवना के मतलब 'हिन्द का' होला। हिंदी शब्द के दूसर रूप यूनानी में इंडिका आ लैटिन में इंडेया आउर अंग्रेजी में इंडिया के वाम ले जानल जाला। हिंदी भाषा खातिर एह शब्द के सबसे पुरान प्रयोग शरफुद्दीन यजदी के ‘जफरनामा’ (1424) किताब में मिलेला। उर्दू के प्रमुख साहित्यकार लोग 19वीं सदी के अंत तक अपना भाषा के हिंदी या हिंदवी के रूप में प्रयोग करे लगनअ।
प्रोफेसर महावीर सरन जैन, हिन्दी के व्युत्पत्ति के बारे में "हिन्दी आ उर्दू के अद्वैत" शीर्षक से लेख लिखले बाड़न जेम्मा इ बतवन कि ईरान क पुरान भाषा अवेस्ता में 'स' ध्वनि ना बोलल जात रहे, बल्कि 'स' के उच्चारण 'ह' जइसन होखत रहे। जइसे संस्कृत शब्द ‘असुर’ के अवेस्ता में संबद्ध समकक्ष शब्द ‘अहुर’ रहे। अफगानिस्तान के बाद सिंधु नदी के ए पार हिंदुस्तान के पूरा इलाका के प्राचीन फारसी साहित्य में भी 'हिन्द', 'हिंदुश' के नाँव से बोलावल जाला।
बिचला इंडो-आर्यन से हिंदी
बाकी अउरी दूसर इंडो-आर्य भाषा सभ नियर हिंदियो वैदिक संस्कृत के सुरुआती रूप के सीधा वंशज हवे, शौरसेनी प्राकृत आ शौरसेनी अपभ्रंश (संस्कृत में अपभ्रंश माने "भ्रष्ट" से) के माध्यम से, जे 7वीं सदी ईसवी में उभार लिहलस।
लैब्राडोर धारा
लैब्राडोर धारा (Labrador current) चाहे लेब्राडोर धारा उत्तरी अटलांटिक महासागर में एगो ठंडा धारा हवे जे आर्कटिक महासागर के दक्खिन ओर लैब्राडोर के तट के सहारे बह के न्यूफाउंडलैंड के चारों ओर से गुजरे ले आ नोवा स्कोशिया के लगे कनाडा के पूरबी तीरे के सहारे दक्खिन ओर आगे बहल जारी राखे ले। नोवा स्कॉटिया के लगे ई ठंडा पानी के धारा उत्तर के ओर बढ़े वाली गरम गल्फ स्ट्रीम धारा से मिले ले। एह दुनों धारा सभ के मिलन से एह इलाका में भारी कोहरा पैदा होला आ एकरे अलावा दुनिया के सभसे धनी मछरी पकड़े के क्षेत्रवो के रचना होखे ला।
बसंत आ गर्मी के सुरुआत में लैब्राडोर करंट ग्रीनलैंड के ग्लेशियर सभ से हिमखंड (आइसबर्ग) सभ के दक्खिन ओर ट्रांस-अटलांटिक जहाजरानी रस्ता सभ में बहा ले जाला। धारा के पानी के ठंडा करे के परभाव कनाडा के अटलांटिक प्रांत सभ पर पड़े ला, आ अमेरिका के ऊपरी उत्तर-पूरुब तट पर मेइन के दक्खिन से ले के मैसाचुसेट्स ले एकर अइसन परभाव होला। मैसाचुसेट्स के केप कॉड के दक्खिन के तीरे वाला इलाका में गल्फ स्ट्रीम बेसी परभावशाली समुंद्री धारा बन जाले।
आइसबर्ग के परिवहन
लैब्राडोर धारा में कबो-कबो सामान्य से ढेर दक्खिन आ/या पूरब ओर घसक जाए के प्रवृत्ति होला। एह से जहाजरानी (शिपिंग) पर खतरा के इस्थिति पैदा हो सके ला, काहें से कि ई हिमखंड सभ के अटलांटिक के अइसन इलाका में बहा के ले जा सके ला जहाँ आमतौर पर ई ना पावल जालें। एह धारा आइसबर्ग सभ के दक्खिन में बरमूडा तक आ पूरब में अजोर्स तक ले आवे खातिर जानल जाला। टाइटैनिक के 1912 में के डूबला के बादइंटरनेशनल आइस पेट्रोल के स्थापना आइसबर्ग सभ के पता लगावे खातिर कइल गइल जेह में समुंद्र के अइसन इलाका सभ में पावल जाए वाला भी सामिल बाड़ें जहाँ ई आइबर्ग बहुत कम्मे पावल जालें।
कौशाम्बी
कौशाम्बी प्राचीन भारत में वत्स प्रदेश के राजधानी रहे। वर्तमान समय में ए नगर के खँडहर इलाहाबाद की पच्छिम ओर मंझनपुर की लगे मिलल बाटे। एकरी नांव से जिला भी बा।
लैब्राडोर धारा
मीठ पानी के उत्पत्ती
लैब्राडोर धारा के औसत सालाना बेग 20 सेमी/सेकंड होला आ ई बहुत ठंडा पानी से बनल होला जे आर्कटिक से कनाडा के बैफिन दीप आ पच्छिमी ग्रीनलैंड से हो के लगभग 1.5 ̊C के तापमान वाली होला। ई पानी एकट्ठा लैब्राडोर सागर ले बहि के आवे ला। लैब्राडोर सागर मौसमीपन से प्रभावित होला आ बसंत के अंत आ गर्मी के सुरुआत में मीठा पानी के आगम ढेर होखे ला आ एकर कारन नदी के किनारे पर आ गिरे से होखे वाला बहाव आ ग्लेशियर के पघिलाव से मिले वाला पानी होखे ला।
बैफिन खाड़ी आ हडसन जलडमरू लैब्राडोर धारा में मीठा पानी के सभसे ढेर योगदान देवे वाला बाड़ें। हडसन के जलडमरू एगो सकेत चैनल हवे जे लगभग 400 किमी लमहर बा आ हडसन खाड़ी सिस्टम के खुलता हिस्सा हवे जे लैब्राडोर सागर से जुड़ल बा आ लैब्राडोर धारा के मीठा पानी के परिवहन में 50% के योगदान देला। हडसन खाड़ी जाड़ा में बर्फ से ढंकल होले आ गर्मी में बर्फ मुक्त होले। हडसन खाड़ी 42 गो नदी सभ से बनल बा जे नदी के बहाव में योगदान देले। लैब्राडोर करंट हडसन जलडमरूमध्य के बहिर्वाह भा दक्खिन-पूरुब के बहाव से बनल बा जे डेविस जलडमरूमध्य आ वेस्ट ग्रीनलैंड धारा से मिले ला। एकरे बाद ई धारा दक्खिन ओर, न्यूफाउंडलैंड आ फ्लेमिश कैप से हो के नीचे आ कॉन्टिनेंटल शेल्फ ब्रेक के साथ बहे ले। एह धारा के कुछ हिस्सा नोवा श्कोशिया के लगे महादीपीय ढलान के साथ पच्छिम के ओर बढ़े ला आ अंत में गल्फ स्ट्रीम के उत्तर में पहुँचे ला, एकरा के ढलान पानी के धारा कहल जाला। दक्खिन ओर के बहाव उपध्रुवीय परिसंचरण में जुड़ जाला आ उत्तरी अटलांटिक में संकरी, पच्छिमी उपध्रुवीय गायर बनावे ला। ई धारा खाड़ी के धारा आ उत्तरी अटलांटिक धारा के साथ परस्पर क्रिया क के पच्छिमी सीमा धारा बनावे ले जे एह गायर के बनावे ले।
कूचबिहार
कूचबिहार भारत के पच्छिम बंगाल राज्य में एगो जिला बाटे। एकर मुख्यालय कूच बिहार शहर बाटे। एकर कुल रकबा 3387 वर्ग कि॰मी॰ बाटे।
जनसंख्या
साल 2011 के जनगणना के हिसाब से कूचबिहार के कुल जनसंख्या 2822780 बाटे आ जनसंख्या घनत्व 833 बाटे।
हार्डिंग ब्रिज
हार्डिंग ब्रिज (Bengali: হার্ডিঞ্জ ব্রিজ ) Padma नदी के ऊपर पच्छिमी Bangladesh में एगो स्टील के रेलवे पुल बाटे। ई पुल के नाँव Lord Hardinge के नाँव पर रखल गइल बा जे 1910 से 1916 ले भारत के  Viceroy रहलें।  पुल1.8 km लम्बा बाटे।
निर्माण
एह पुल के निर्माण 1910,   में सुरू भइल, हालाँकि, एकर प्रस्ताव बीस बरिस पहिले से रहल। 1912 में ई बन के पूरा भइल  आ 1915 से एह प्र रेलगाड़ी चले सुरू भइल।
लखनऊ मेट्रो
लखनऊ मेट्रो भारत के उत्तर प्रदेश के लखनऊ में एगो मास रैपिड ट्रांजिट (एमआरटी) सिस्टम बाटै। मेट्रो के मालिकाना हक आ संचालन उत्तर प्रदेश मेट्रो रेल निगम (यूपीएमआरसी) के बा। लाइन के निर्माण 27 सितंबर 2014 के 8.5 km के साथ शुरू भइल  जे ट्रांसपोर्ट नगर से चारबाग रेलवे स्टेशन ले फइलल बाटै जे 5 सितंबर 2017 से आपन कामर्शियल  चालन शुरू कइलस सीएसएस एयरपोर्ट से मुंशी  पुलिया तक के रेड लाइन स्ट्रेच पर पूरा संचालन 9 मार्च 2019 से शुरू भइल। लखनऊ मेट्रो परियोजना उत्तर प्रदेश में अबतक के सभसे महंगा परिवहन प्रणाली बाटे आ फेज 1ए (रेड लाइन) आ 1बी (ब्लू लाइन) खातिर अनुमानित कुल लागत लगभग 2 डॉलर बाटे अरब, जवना में से inr 69280000000  फेज 1ए पर खर्च कइल जा रहल बाटै।
मैसूर जिला
मैसूर जिला भारत के कर्नाटक राज्य में एगो जिला बाटे। एकर मुख्यालय मैसूर शहर बाटे। एकर कुल रकबा 6854 वर्ग कि॰मी॰ बाटे।
जनसंख्या
साल 2011 के जनगणना के हिसाब से मैसूर जिला के कुल जनसंख्या 2994744 बाटे आ जनसंख्या घनत्व 437 बाटे।
एक्टिनियम
एह एक तत्त्व बा।
मरद (रिश्ता)
मरद (रिश्ता के अरथ में), सवाँग भा पति शादी के रिश्ता में मरदाना बेकति होला। मरद-मेहरारू के नाता में मरद के अपना मेहरी के खाती कुछ सामाजिक सांस्कृतिक जिम्मेदारी आ करतब होलें जे जगह आ समय अनुसार अलग-अलग संस्कृति में अलग-अलग किसिम के पावल जालें। पुरुष प्रधान समाज में मरद के ढेर अधिकार मिलल होखे लें जबकि औरतवादी बिचारधारा के लोग एह रिश्ता में बराबरी के हामी होला।
अउरी सबद सभ
मरद संगे, हिंदू लोग बर, भतार, पीया, पी (गीत सभ मे बेसी परजोग कइल जाला), पति, सईयां आ सामी के परजोग करेला। भतार के परजोग कबो-कबो केहू के दोसर मरद ला कइल जाला। मियाँ लोग शौहर सबद के परजोग करेला। अइसन सबद जेकरा हिंदू आ मियाँ दुनो लोग करेला ऊ हऽ: दुलहा, पुरुख, बेकत, मरद, खसम, अदमी (भा आदमी), खावींद। अदमी के कबो-कबो अमदी कहल जाला।
फ्रांसीसी
फ्रांसीसी के नीचे दिहल कई अरथ हो सके ला:
ध्रुव
ध्रुव शब्द के नीचे दिहल कई अरथ हो सके लें:
प्रोटैक्टिनियम
एह एक तत्त्व बा।
गोवा में पर्यटन
गोवा में पर्यटन के खास महत्व बा काहें कि ई राज्य प्राकृतिक सुंदरता, सुघर समुंद्री बीच, पूजा के अस्थान वगैरह खाती परसिद्ध हवे आ एहिजा के मुख्य उद्योग पर्यटन बाटे आ पर्यटन इहाँ के अर्थब्यवस्था में काफी योगदान करे ला। गोवा में बिदेसी पर्यटक, खासतौर से यूरोप के लोग, जाड़ा में आवल पसंद करे ला जबकि गर्मी आ मानसून सीजन में देसी पर्यटक लोग के भीड़ रहे ला।
गोवा भारत के पच्छिमी समुंदरी किनारे पर मौजूद एगो छोट राज्य हवे जे महाराष्ट्रआ कर्नाटक के बीच में समुंदरी किनारे के सहारे बसल बा। ई इतिहासी रूप से पुर्तगाल के उपनिवेश रहल हवे। एही कारण इहाँ खास किसिम के संस्कृति, खानपान आ भवन निर्माण देखे के मिले ला। गोवा के चर्च आ कान्वेंट सभ के यूनेस्को द्वारा बिस्व धरोहर सूची में सामिल कइल गइल बा।
गोवा में पर्यटक लोग के प्रमुख एक्टिविटी बीच पर घूमल, प्रकृति के आनंद लिहल, तैराकी आ पैरासेलिंग कइल, इतिहासी इमारत आ इहाँ के संस्कृति के देखल, इहाँ के ख़ास भोजन के आनंद लिहल सामिल बा। गोवा में क्लब, डिस्कोथेक आ पार्टी करे के अस्थान भी भरपूर बाड़ें। आँकड़ा के बात कइल जाय तब साल 2011 में भारत में आवे वाला कुल बिदेसी पर्यटक लोग के 2.29% गोवा आइल रहे।
जमीनी पौधा
जमीनी पौधा (Embryophyta - एम्ब्रायोफाइटा) पौधन के एक तो बड़ा समूह हवे। टैक्सोनॉमिक बर्गीरण में ई Viridiplantae नाँव के उपजगत मे आवेला। एह पौधन के आम भाषा में जमीनी पौधा एह वजह से कहल जाला कि ई ज्यादातर पृथ्वी के जमीनी हिस्सा पर पावल जालें।
रामलीला
रामलीला, मने की "राम" जी के "लीला", परंपरागत रूप से हिंदू धर्म के देवता श्रीराम के जिनगी के कथा के नाटक के रूप में खेलल जाए वाला रूप हवे। ई गाँव-देहात के छोट-छोट मंच सभ से ले के शहरन में बड़हन प्रोफेशनल मंच सभ तक खेलल जाला। आमतौर पर एह कथा के आधार महर्षि वाल्मीकि के रचित संस्कृत महाकाव्य रामायण में बर्णित कथा हवे जेकर बिबिध रूप में बाद के रामकथा सभ के रूप में निरूपण भइल। तुलसीदास के रामचरितमानस आ पंडित राधेश्याम के रामायण के इस्तेमाल एह कथा के नाटक के रूप में खेले में कइल जाला। बनारस के रामनगर के रामलीला पूरा बिस्व परसिद्ध हवे। बनारस में लगभग पूरा शहरवे रामलीला के मंच के रूप में इस्तेमाल होला आ बनारस के बहुत सारा मोहल्ला सभ के नाँव एही रामलीला के ओह प्रसंग के नाँव पर रखा गइल हवें जे ओह जगह पर खेलल जाला।
ओइसे त रामलीला के आयोजन कबो कइल जा सके ला, परंपरागत समय कुआर-कातिक के महीना होला जेह में कुआर के नवरातर पड़े ला। एह रामलीला सभ के सभसे बड़ आयोजन दशहरा के दिने रावण के पुतला जरावे से होला, एकरे बाद दिपावली के राम के अजोध्या लवटे आ कातिक के पुर्नवासी के राम के राज्याभिषेक से एकर औपचारिक समापन होला।
साल 2008 में रामलीला के बैस्विक संस्था यूनेस्को द्वारा बिस्व धरोहर सभ में सामिल कइल गइल।
विक्टोरिया झील
विक्टोरिया झील (अंग्रेजी: Lake Victoria ) अफिरका के बिसाल झील सभ में से एगो झील बाटे। झील के नाँव रानी विक्टोरिया की नाँव पर जॉन हैनिंग स्पेक द्वारा रखल गइल रहे जे पहिला यूरोपियन (ब्रिटिश) अदमी रहलें ए झील ले पहुँचे वाला। स्पेक 1858 में नील नदी की निकलले के जगह खोजत-खोजत ए झील ले पहुँचल रहलें। ई अफिरका महादीप पर मीठा पानी के सबसे बड़ झील हवे।
वीर बहादुर सिंह तारामंडल, गोरखपुर
वीर बहादुर सिंह तारामंडल (जवना के वर्तनी 'वीर' या 'बीर' भी होला) भारत के उत्तर प्रदेश के गोरखपुर में एगो तारामंडल या प्लैनेटोरियम, आ पर्यटक लोग खातिर आकर्षण के बिसय बाटै। ई 21 दिसंबर 2009 से काउंसिल ऑफ साइंस एंड टेक्नोलॉजी, उत्तर प्रदेश द्वारा चलावल जा रहल बा
एह प्लैनेटोरियम में रोज तीन ठो शो, 45 मिनट के शो दुपहरिया एक बजे, दुपहरिया तीन बजे आ दुपहरिया पाँच बजे चले लें। एकरे गुंबद के साइज 18 मीटर बाटै आ लोगन के बइठे के क्षमता 395 बाटै। ई डिजिटल तकनीक पर आधारित बा, आ इहाँ सीआरटी, इवांस आ सदरलैंड के छह गो उपकरण लगावल गइल बाटें।
ए प्लैनेटोरियम के नाम पर एगो पूरा मोहल्ला के नांम तारामंडल परल बाटै जे रामगढ़ ताल से सटल मोहल्ला बाटै।
यूरेनियम
एह एक तत्त्व बा।
रेडान
रेडान चाहे रेडॉन (Radon) एगो रासायनिक तत्व हवे जेकर चीन्हा Rn आ परमाणु नंबर 86 होला, ई रेडियोएक्टिव, बेरंग, गंधहीन, बेस्वाद नोबल गैस हवे। ई प्राकृतिक रूप से छोट मात्रा में सामान्य रेडियोधर्मी क्षय श्रृंखला सभ में बिचला स्टेप के रूप में होला जेकरा माध्यम से थोरियम आ यूरेनियम धीरे-धीरे बिबिध अल्पकालिक रेडियोएक्टिव तत्व आ अंत में सीसा (लेड) में बदल जालें। रेडॉन खुद रेडियम के क्षय के सीधा उत्पाद हवे। एकर सभसे स्थिर आइसोटोप 222Rn के आधा जिनगी (हाफ-लाइफ) महज 3.8 दिन के होला जेवना से ई सभसे दुर्लभ तत्व सभ में से एक बा। चूँकि थोरियम आ यूरेनियम पृथ्वी पर दू गो सभसे आम रेडियोएक्टिव तत्व हवें, जबकि इनहन के तीन गो आइसोटोप भी होलें जिनहन के आधा जीवन कई अरब साल के क्रम में होला, रेडॉन के आधा जीवन छोट होखे के बावजूद भविष्य में लंबा समय ले पृथ्वी पर मौजूद रही। रेडॉन के क्षय से अउरी कई गो अल्पकालिक न्यूक्लाइड पैदा होलें जिनहन के "रेडॉन डाटर्स" के नाँव से जानल जाला आ ई सीसा के स्थिर आइसोटोप सभ पर अंत पावे लें।
ऊपर बतावल गइल क्षय श्रृंखला सभ में मौजूद बाकी सभ बिचला तत्व सभ के बिपरीत, रेडॉन, मानक स्थिति में, गैस के रूप में होला आ आसानी से साँस में लिहल जा सके ला आ एह कारन सेहत खातिर खतरा होला। अक्सर ई कौनों ब्यक्ति के बैकग्राउंड रेडिएशन के खुराक में एकलौता सभसे बड़ योगदान देवे वाला होला, बाकी भूबिज्ञान में लोकल अंतर के कारण, रेडॉन गैस के संपर्क में आवे के स्तर जगह-जगह अलग-अलग होला। एकर एगो आम स्रोत जमीन में यूरेनियम वाला खनिज हवें, आ एही से ई भूमिगत इलाका जइसे कि बेसमेंट में जमा हो जाला। रेडॉन कुछ जमीन भीतरी पानी जइसे कि सोता के पानी आ गरम सोता में भी हो सके ला। जलवायु परिवर्तन के कारण पहिले जमीन के नीचे फंसल रेडॉन परमाफ्रॉस्ट पघिलाव के कारन रिलीज हो सके ला, खासतौर पर आर्कटिक, अलास्का, कनाडा, ग्रीनलैंड आ रूस नियर इलाका सभ में। रेडॉन के परीक्षण आ शमन खातिर सब स्लैब डिप्रेसराइजेशन जइसन तकनीक के इस्तेमाल संभव बा।
महामारी विज्ञान के अध्ययन से रेडॉन के जादा कंसंट्रेशन में साँस लेवे अवुरी फेफड़ा के कैंसर के घटना के बीच साफ संबंध देखाई देलस। रेडॉन एगो दूषित पदार्थ ह जवन दुनिया भर में घरभीतरिया हवा के क्वालिटी के प्रभावित करेला। अमेरिका के पर्यावरण संरक्षण एजेंसी (EPA) के अनुसार, रेडॉन फेफड़ा के कैंसर के दुसरा सभसे ढेर कारण बाटे, सिगरेट के धूम्रपान के बाद, अमेरिका में हर साल 21,000 लोग के फेफड़ा के कैंसर से मौत होला। एहमें से करीब 2,900 मौत ओह लोग में होला जे कबो धूम्रपान ना कइले होखे। जबकि रेडॉन फेफड़ा के कैंसर के दुसरा सभसे ढेर कारण हवे, ईपीए के नीति-उन्मुख अनुमान के मोताबिक ई गैर-धूम्रपान करे वाला लोग में नंबर एक के कारण हवे। कम खुराक के संपर्क में आवे के स्वास्थ्य परभाव खातिर महत्वपूर्ण अनिश्चितता मौजूद बा। खुद गैसीय रेडॉन के बिपरीत "रेडॉन के डाटर्स" ठोस होलीं आ सतह सभ से चिपक जालीं, जइसे कि हवा में फइलल धूल के कण, जेकरा के साँस लिहला पर फेफड़ा के कैंसर हो सके ला।
रायचूर जिला
रायचूर जिला भारत के कर्नाटक राज्य में एगो जिला बाटे। एकर मुख्यालय रायचूर शहर बाटे। एकर कुल रकबा 6839 वर्ग कि॰मी॰ बाटे।
जनसंख्या
साल 2011 के जनगणना के हिसाब से रायचूर जिला के कुल जनसंख्या 1924773 बाटे आ जनसंख्या घनत्व 228 बाटे।
इच्छाकामना गाँवपालिका
इच्छाकामना गाँवपालिका', नेपाल के चितवन जिला में एगो गाँवपालिका बा। ई गाँवपालिका में 7 गो वार्ड बा। एह गाँवपालिका के कुल जनसंख्या 25,012 बा आ क्षेत्रफल 166.73 वर्गकिलोमीटर बाटे।
नेपाल में नेपालके नया 744 स्थानीय प्रशासनिक इकाई लागू भइला के बाद से चितवन जिला के पहिले के दारेचोक, चंडीभंजयांग, काउले आ दाह्राखानी गाँव विकास समिति सभ के मिला के इच्छाकामना गाँवपालिका बनल ह।
एकर केंद्र पहिले के (दारेचोक गाविस|कुरिन्टार) गाविस के कार्यालय मे राखल गइल बा। एह गाँवपालिका के उत्तर मे गोरखा जिला , तनहुँ जिला, धादिंग जिला दक्खिन मे कालिका नगरपालिका पुरब मे गोरखा जिला , धादिंग जिला आ पश्चिम मे तनहुँ जिला , भरतपुर, नेपाल बाड़ें।
भचाऊ
भचाऊ भारत के गुजरात राज्य के कच्छ जिला मे बसल एगो नगर अउरी नगरपालिका हऽ। भचाऊ 1956 के अंजर भूकम्प आ 2001 के गुजरात भूकम्प मे तबाह होखे वाला नगर सभ मे ले एगो बा। 2011 मे हेकर आबादी 39532 बा।
टीवी शो तारक मेहता का उल्टा चश्मा मे देखावल जाला की गड़ा परिवार भचाऊ के रहवइया बा।
भुगोल
समुद्र तल के भचाऊ के ऊँचाई 41मी बा।
बीज वाला पौधा
बीज वाला पौधा (Spermatophyte) अइसन पौधा सभ के समूह हवे जिनहन में बीज, यानि बीया, पैदा होला।
गोलमाल अगेन
ई गोलमाल सीरीज के चउथी फिलिम बा। रोहित शेट्टी के साथ अजय देवगन के ई दसवीं फिलिम होखी। फिलिम के शूटिंग जुलाई 2016 में सुरू भइल आ मार्च 2017 में मुख्य फोटोग्राफी मुंबई में भइल। दीपावली के मोका पर, 20 अक्टूबर 2017 के ई फिलिम रिलीज होखी।.
रिलीज
दिपावली के मोका पर, 20 अक्टूबर 2017 के ई फिलिम रिलीज होखे के घोषणा कइल गइल बा।
अतिजनसंख्या
अतिजनसंख्या (Overpopulation, ओवरपापुलेशन) के इस्थिती तब पैदा होखे ला जब कौनो जीवधारी के प्रजाति अपना आवासीय दसा सभ के धारण क्षमता (कैरीइंग कैपसिटी) से बेसी आबादी वाली हो जाले। एह इस्थिती में ओह प्रजाति के जीव सभ पर मौजूद संसाधन सभ के सीमा के कारण रोक पैदा हो जाला। अतिजनसंख्या के इस्थिती के पैदा होखे के कई कारन हो सके लें, जइसे की जनम के दर में अचानक बढ़ती, मौत के दर में कमी, बाहर से आबादी के प्रवास हो के आइल वगैरह।
मनुष्यो के आबादी में ई परभाव देखे के मिले ला आ एकरा के मानव अतिजनसंख्या के रूप में परिभाषित कइल जाला।
दक्षिण दिनाजपुर जिला
दक्षिण दिनाजपुर जिला भारत के पच्छिम बंगाल राज्य में एगो जिला बाटे। एकर मुख्यालय बालुरघाट शहर बाटे। एकर कुल रकबा 2183 वर्ग कि॰मी॰ बाटे।
जनसंख्या
साल 2011 के जनगणना के हिसाब से दक्षिण दिनाजपुर जिला के कुल जनसंख्या 1670931 बाटे आ जनसंख्या घनत्व 753 बाटे।
नेप्चुनियम
एह एक तत्त्व बा।
वास्को डि गामा, गोवा
वास्को ड गामा, या अक्सरहा खाली वास्को कहल जाए वाला, भारतीय राज्य गोवा में एगो शहर बा। ई एह राज्य के सभसे बड़ शहर हवे जहाँ के कुल जनसंख्या 1,00,000 बा। ई मार्मुगाओ तालुका के मुख्यालय भी हवे आ मार्मुगाओ प्रायदीप के माथ पर जुआरी नदी के मुहाना पर स्थित बाटे। ई शहर गोवा के राजधानी पणजी से लगभग 30 किलोमीटर के दूरी पर आ डाबोलिम हवाईअड्डा से 5 किलोमीटर के दूरी पर बा।
गेहलउर
गेहलउर भारत के बिहार राज्य के गया जिला के मुहरा तहसिल मे एगो गाँव हऽ।
प्लुटोनियम
प्लुटोनियम भा प्लूटोनियम एगो रेडियोसक्रिय तत्व बाटे जेकर चीन्हा Pu हवे आ परमाणु नंबर 94 हवे। ई एक तरह के एक्टिनाइड धातु हवे जे मटियाहूँ-चानी के रंग के लउके ले आ हवा में खुला छोड़े पर एकरे सतह पर रंग में कुछ बदलाव होला (टार्निश)। ऑक्सीडाइज होखे पर एकर रंग गहिरा मटियाहूँ हो जाला।
मंसूरचक प्रखंड
मंसूरचक प्रखंड  बिहार के बेगूसराय जिला में एगो बिकासखंड बाटे। सरकारी रजिस्टर के मोताबिक एकर ब्लाक नंबर 297 बा। एह ब्लाक में कुल 41 गो गाँव आ मंसूरचक कस्बा सामिल बाने।
अमेरिसियम
एह एक तत्त्व बा।
मेहरारू (रिश्ता)
मेहरारू (रिश्ता के अरथ में) भा मेहरी, औरत (रिश्ता के अरथ में), (संस्कृत: पत्नी) बियाह के रिश्ता में सहभागी मरदाना आ औरत में से औरत के कहल जाला। मरद-मेहरारू के रिश्ता में, आमतौर पर मेहरारू के कुछ कर्तब्य आ अधिकार होलें जे संस्कृति आ समाज अनुसार अलग-अलग जगह आ अलग-अलग समय में अलग-अलग किसिम के पावल जालें।
आमतौर पर, पितृसत्ता वाला समाज में, जहाँ परिवार के मुखिया केहू मरदाना होखे आ परिवार के बंस लइका से चले, मेहरारू से अस्थान मरद के तुलना में कम आँकल जाला आ मेहरारू के अधिकार कम होलें।
नामचा बरवा
नामचा बरवा हिमालय परबत श्रेणी के एक ठो चोटी बाटे आ परंपरागत परिभाषा के अनुसार, जेह में हिमालय के बिस्तार सिंधु गॉर्ज से ले के ब्रह्मपुत्र नदी के मोड़ ले मानल जाला, ई चोटी हिमालय के सभसे पूरबी ऊँच चोटी हवे।
क्युरियम
एह एक तत्त्व बा।
इंग्लैंड
इंग्लैण्ड यूरोप महाद्वीप में एगो देश रहे। वर्तमान समय में इंग्लैण्ड, स्काटलैण्ड, वेल्स आ उत्तरी आयरलैण्ड के मिला के यूनाइटेड किंगडम नाँव क देश बनल बाटे। भोजपुरी में इंग्लैण्ड के इंग्लिस्तान आ अँगरेज़ देश भी कहल जाला।
बर्केलियम
एह एक तत्त्व बा।
काश्मीर (बहुअर्थी)
कश्मीर भा काश्मीर के नीचे दिहल कई अरथ हो सके लें: